จับพระฉาว บังคับมีเซ็กซ์ ขู่แฉคลิป
อดีตแฟนสาวโร่แจ้งตร.รวบ พบอีก2คดีเก่า,ตำรวจตะครุบพระลูกวัดดังย่านบางบัวทอง หลังงัดคลิปมีเซ็กซ์กับอดีตแฟนสาว บังคับให้ฝ่ายหญิงมาหลับนอนด้วยทั้งที่ยังอยู่ในผ้าเหลือง หากเหยื่อไม่ยินยอมขู่แพร่คลิปประจานผ่านโซเชียล ผู้เสียหายสุดทนเข้าแจ้งผู้การสืบภาค 1 ซ้อนแผนรวบตัวโล้นแสบได้คาโรงแรมม่านรูด อ้างบวชแล้วแต่ยังตัดกิเลสตัณหาไม่ได้ คุ้ยประวัติเก่าเจอหญิงสาวเข้าแจ้งความ ถูกผู้ต้องหาใช้เล่ห์ข่มขู่ในลักษณะเดียวกันอีก 2 คดี,พระลูกวัดดังย่านบางบัวทองงัดคลิปมีเซ็กซ์ขู่อดีตแฟนสาวให้มาร่วมหลับนอน ฝ่ายหญิงสุดทนแจ้งตำรวจซ้อนแผนรวบได้คาโรงแรมรายนี้ เปิดเผยเมื่อเวลา 12.00 น. วันที่ 31 พ.ค. ร.ต.อ.ธนันชัย คันธหัสถี รอง สว.(สอบสวน) สภ.บางบัวทอง จ.นนทบุรี นำตัวนายสิทธิเดช มลิพันธุ์ อายุ 38 ปี อยู่บ้านเลขที่ 75/57 หมู่ 9 ต.ละหาร อ.บางบัวทอง จ.นนทบุรี อดีตพระลูกวัดชื่อดังแห่งหนึ่งใน อ.บางบัวทอง มาสอบสวนในข้อหาข่มขืนใจผู้อื่นให้กระทำการใด ไม่กระทำการใด หรือจำยอมต่อสิ่งใด โดยทำให้กลัวว่าจะเกิดอันตรายต่อชีวิตและร่างกาย เสรีภาพ ชื่อเสียงและทรัพย์สินของผู้ถูกข่มขืนเองนั้น หรือผู้อื่น หรือโดยใช้กำลังประทุษร้ายจนผู้ถูกข่มขืนใจ ต้องกระทำการนั้น ไม่กระทำการนั้น หรือจำยอมต่อสิ่งนั้น และความผิดข้อหา พ.ร.บ.คอมพิวเตอร์ 2550 นำเข้าสู่ข้อมูลคอมพิวเตอร์ ที่มีลักษณะอันลามกฯ,พฤติการณ์ของคดี คือ เมื่อวันที่ 30 พ.ค. เวลา 15.00 น. พล.ต.ต.อำนาจ จันทร์เจริญ ผบก.สส.ภ.1 รับแจ้งจาก น.ส.หน่อย (นามสมมติ) อายุ 35 ปี ผู้เสียหายว่า ถูกพระสิทธิเดช มลิพันธุ์ หรือพระนัท พระลูกวัดชื่อดังย่านบางบัวทอง โทรศัพท์มาข่มขู่ บังคับให้ไปร่วมหลับนอน หากไม่ยอมจะนำเอาคลิปโป๊ที่ถ่ายไว้สมัยที่ตนและพระนัทยังเป็นแฟนกัน ลงประจานตามสื่อโซเชียล หลังรับแจ้งได้ประสานตำรวจ สภ.บางบัวทอง วางแผนเข้าจับกุมตัว,ต่อมา พ.ต.ท.เกรียงศักดิ์ อัฑฒพงษ์ สว.สส. สภ.บางบัวทอง วางแผนให้ น.ส.หน่อยนั่งรถแท็กซี่ไปพบพระสิทธิเดชที่วัดดังกล่าว โดยพระสิทธิเดช แต่งกายสวมเสื้อยืดแขนสั้นสีดำ นุ่งกางเกงยีนส์สีน้ำเงินยืนรออยู่ ก่อนที่พระสิทธิเดชจะขึ้นรถแท็กซี่ไปกับผู้เสียหาย เข้าพักที่โรงแรมรอยัลพาราไดซ์ ริมถนน 345 บางบัวทอง-ปทุมธานี มีเจ้าหน้าที่ชุดสืบสวนสะกดรอยตามไปจนถึงโรงแรม พบพระสิทธิเดชเปิดห้องพักเลขที่ 210 เจ้าหน้าที่ไปเคาะห้องเรียกและแสดงตัวเข้าจับกุม นำตัวกลับไปยังวัดต้นสังกัดให้เจ้าอาวาสทำพิธีสึก ก่อนคุมตัวมาดำเนินคดีที่ สภ.บางบัวทอง,นายสิทธิเดชให้การอ้างว่า ตนกับผู้เสียหายเคยเป็นแฟนกัน ทุกครั้งที่ร่วมหลับนอนจะถ่ายรูปและคลิปวีดิโอขณะมีเพศสัมพันธ์ไว้ดูเล่น ต่อมาได้เลิกรากันไป จากนั้นเมื่อเดือน เม.ย.ที่ผ่านมา ตนมาบวชเป็นพระที่วัดย่านบางบัวทอง หลังบวชแล้วยังรู้สึกมีอารมณ์ทางเพศ ได้โทรศัพท์ไปหาผู้เสียหายเพื่อขอให้มาร่วมหลับนอน แต่ผู้เสียหายไม่ยอมเนื่องจากเห็นว่าตนเป็นพระ จึงได้ขู่ว่าถ้าหากไม่ยอมมาร่วมหลับนอนด้วย จะนำรูปและคลิปที่ถ่ายไว้ประจานในโลกโซเชียล กระทั่งผู้เสียหายยอมที่จะมาหาตน แต่ไม่คิดว่าจะไปแจ้งตำรวจและถูกซ้อนแผนจับกุมในที่สุด,ขณะเดียวกัน ร.ต.อ.พิเชษฐ ปฤกษา รอง สว. (สอบสวน) สภ.บางบัวทอง ได้อายัดตัวนายสิทธิเดช เพิ่มอีก 1 คดี เนื่องจากก่อนหน้านี้มีหญิงสาวผู้เสียหายเข้าแจ้งความว่าถูกนายสิทธิเดชถ่ายคลิปขณะมีเพศสัมพันธ์เก็บไว้ และนำมาใช้ข่มขู่บังคับให้มาร่วมหลับนอนด้วย เมื่อครั้งที่ยังไม่ได้บวชเป็นพระ ทั้งนี้ จากการตรวจสอบยังพบว่านายสิทธิเดชถูกผู้เสียหายแจ้งความในลักษณะเดียวกันไว้ที่ สภ.บางแม่นาง อ.บางใหญ่ อีก 1 คดีด้วย ซึ่งตำรวจจะประสานให้พนักงานสอบสวนเจ้าของคดีมาแจ้งข้อหา เพิ่มเติมต่อไป
ตำรวจตะครุบพระลูกวัดดังย่านบางบัวทอง หลังงัดคลิปมีเซ็กซ์กับอดีตแฟนสาว บังคับให้ฝ่ายหญิงมาหลับนอนด้วยทั้งที่ยังอยู่ในผ้าเหลือง หากเหยื่อไม่ยินยอมขู่แพร่คลิปประจานผ่านโซเชียล
จับพระ,วัดดังย่านบางบัวทอง,ขู่อดีตแฟนสาว,สิทธิเดช มลิพันธุ์,บางบัวทอง,คลิปโป๊,บังคับมีเซ็กซ์,ข่าวภูมิภาค,ข่าว,ไทยรัฐฉบับพิมพ์